Държавен вестник, бр. 59, 2016 г., стр. 19

БРОЙ  59	
Д Ъ Р Ж А В Е Н  В Е С Т Н И К 	
СТР.  19  
Раздел III
Особени правила за контрола върху кредитни 
посредници от Република България, извърш­
ващи дейност в други държави членки
Чл. 72. (1) Когато кредитен посредник, 
регистриран от БНБ, извършва дейност чрез 
клон на територията на други държави членки, 
КЗП, съответно БНБ има право да извършва 
проверки на място в клона след уведомяване 
на компетентните органи на приемащата дър­
жава. Когато проверката на КЗП е за спазване 
изискванията на чл. 5 – 11, 29 – 32, 42 и 63, 
БНБ своевременно уведомява компетентния 
орган на приемащата държава след получаване 
на уведомление от КЗП.
(2) Когато компетентните органи на прие­
маща държава са приложили подходящи мерки 
за преустановяване на нарушения по чл. 5 – 11, 
16 – 19, 29 – 32, 42, 48 – 49 и 63 на кредитен 
посредник, регистриран от БНБ, извърш­
ващ дейност чрез клон на нейна територия, 
включително са забранили извършването на 
дейност на нейна територия, и БНБ, съответ­
но КЗП не е съгласна с приложените мерки, 
БНБ може да отнесе въпроса за разглеждане 
от Европейския банков орган съгласно чл. 19 
от Регламент (ЕС) № 1093/2010.
Раздел IV
Особени правила за контрола върху кредитни 
посредници от друга държава членка, извърш­
ващи дейност на територията на Република 
България
Чл. 73. (1) Когато кредитен посредник, 
лицензиран, съответно регистриран в друга 
държава членка, извършва дейност чрез клон 
на територията на Република България, КЗП 
има право да извършва проверки в клона на 
приетите правила и прилаганите процедури, 
да изисква приемане на необходимите про­
мени и да подпомага компетентните органи 
на изпращащата държава при упражняване 
на контрол за спазване изискванията на 
чл. 5 – 11, 29 – 32, 42 и 63 при осъществяване 
на дейността на клона, а БНБ – за спазване 
на изискванията по чл. 16 – 19, 48 и 49.
(2) Компетентните органи на изпращащата 
държава може да извършват проверки на място 
в клона на кредитния посредник по ал. 1 след 
уведомяване на БНБ. Когато проверката е за 
спазване изискванията на чл. 5 – 11, 29 – 32, 
42 и 63, БНБ своевременно уведомява КЗП.
(3) Когато КЗП установи, че кредитен по­
средник по ал. 1 нарушава изискванията на 
чл. 5 – 11, 29 – 32, 42 и 63, КЗП разпорежда 
да се преустанови нарушението.
(4) Ако кредитният посредник по ал. 1 
не предприеме необходимите действия в съ­
ответствие с разпореждането по ал. 3, КЗП 
публично оповестява информация за нару­
шението и посочва нарушителя, за което се 
уведомяват компетентните органи на изпра­
щащата държава.
(5) Ако кредитният посредник по ал. 1 не 
преустанови нарушението, КЗП може след 
уведомяване на компетентните органи на 
изпращащата държава да му забрани да из­
вършва дейност на територията на Република 
България, за което своевременно уведомява 
Европейската комисия.
(6) Българската народна банка има пра­
вомощията по ал. 3 – 5, когато установи 
нарушение на чл. 16 – 19, 48 и 49.
(7) Българската народна банка уведомява 
компетентните органи на изпращащата дър­
жава, когато КЗП, съответно БНБ разполага 
с достатъчни данни, че:
1. кредитен посредник, който извършва 
дейност директно на територията на Репу­
блика България, нарушава изискванията на 
този закон;
2. кредитен посредник, който извършва 
дейност чрез клон на територията на Репу­
блика България, нарушава други изисквания 
на този закон, различни от тези по ал. 3 и 6.
(8) В случай че компетентните органи 
на изпращащата държава не предприемат 
действия в срок един месец от получаването 
на уведомлението по ал. 7 или ако въпреки 
предприетите действия от компетентните 
органи на изпращащата държава кредитният 
посредник не преустанови дейност във вреда 
на интересите на потребителите на Република 
България или правилното функциониране на 
пазарите, КЗП, съответно БНБ, след уведомя­
ване на компетентните органи на изпраща­
щата държава, предприема подходящи мерки, 
включително забранява на кредитния посред­
ник да извършва дейност на територията на 
Република България. Българската народна 
банка уведомява своевременно Европейската 
комисия за приложените мерки.
(9) В случаите по ал. 8 БНБ може да от­
несе въпроса за разглеждане от Европейския 
банков орган съгласно чл. 19 от Регламент 
(ЕС) № 1093/2010.
(10) Уведомленията по ал. 4, 5 и 8 се из­
вършват от БНБ.
Раздел V
Издаване и обжалване на индивидуални ад­
министративни актове
Чл. 74. (1) Индивидуалните административ­
ни актове по чл. 71 и чл. 73, ал. 6 се издават 
от подуправителя, ръководещ управление 
„Банков надзор“, или от оправомощено от 
него длъжностно лице.
(2) Актовете по ал. 1 се мотивират и под­
лежат на незабавно изпълнение.
(3) Актовете по ал. 1 могат да се оспорват 
пред Върховния административен съд относно 
тяхната законосъобразност. Съдът не може да 
спре изпълнението на акта до окончателното 
произнасяне по жалбата.